**Målhierarki – Vejledning**

**Formål:**

Når en projektgruppe forsøger at målsætte, opstår der ofte diskussion om, hvad der er formål, mål og midler. Denne diskussion skyldes, at der i princippet ikke er forskel på formål, mål og midler, men at det alt sammen er mål i et hierarki. Det er udelukkende placeringen i hierarkiet, der afgør, om det er formål eller mål.

Det er derfor en god idé at anvende tid i projektgruppen på at udarbejde dette hierarki af mål. Et grundigt målsætnings-arbejde forøger indsigten i opgaven og skaber et helhedssyn i projektgruppen. Ofte har vi en tendens til at fokusere på de umiddelbare løsninger, men et grundigt arbejde med målsætningen vil give projektgruppen mulighed for at vælge mellem alternative løsninger til at opfylde det samme formål.

**Faldgruber og begrænsninger**

Målhierarkiet har en tendens til at blive omfattende, og det er derfor vigtigt, at man har et rimeligt overblik over projektet, inden der startes på det. Undgå for mange detaljer i målhierakiet!

**Vil man konkretisere yderligere er det en god ide at lave SMART- mål** (se beskrivelse af dette)

**Fremgangsmåde:**

*Hele idéen med målhierarkiet er at få et overblik i projektgruppen. Det er derfor vigtigt, at hierarkiet udarbejdes med projektgruppen i et gruppelokale, så alle kan deltage.*

1.: Målhierakiet udarbejdes nemmeste ved brug af papkort/ post it- lapper. Ofte er det hensigtsmæssigt at starte med at formulere formålet (hvis dette ikke er givet af opdragsgiver).

2. Skriv i fællesskab relevante mål, delmål og leverancer – et på hver papkort.

3.: Hæft dem om på væggen og bliv enige om deres indbyrdes afhængighed.

4.: Når der er enighed om målenes indbyrdes placering, kan de indskrives i skabelonen til Målhierakiet.

*Det er vigtigt at anvende metoden stringent. Hele tiden spørge "Hvorfor?", når der gås op i hierarkiet (mere overordnet opad) og hele tiden spørge "Hvordan?", når man går ned i hierarkiet (mere konkret nedad).*

*Man skal være opmærksom på, at målhierarkiet er et hierarki af mål og ikke har en indbygget tidsafhængighed. Det er ikke sådan, at målene står i kronologisk orden. Vil I have overblik over dette så anvend milepælsplanen og/eller tids-, ansvars-, og ressourceplanen.*